પૂર્વ વિસ્તારના સરસપુરમાં આવેલી શારદાબહેન હોસ્પિટલ નજીક કેટલાક લોકોના ટોળાંએ ત્યાંથી પસાર થતી ૧૩૮ રૂટ નંબરની બસ ઉપર પથ્થરમારો કર્યો હતો. જેના પગલે પોલીસ પણ તાત્કાલિક ઘટનાસ્થળે દોડી ગઈ હતી. જમાલપુર અને જુહાપુરામાં પણ મુસ્લિમ બિરાદરોએ દલિત સમાજ દ્વારા અપાયેલા બંધને ટેકો આપ્યો હતો અને બંધ પાળ્યો હતો. પશ્ચિમ વિસ્તારમાં બંધની નહિવત્ અસર જોવા મળી હતી. વસ્ત્રાપુર, સાબરમતી, થલતેજ, સેટેલાઈટ વગેરે વિસ્તારોમાં સ્કૂલ-કોલેજો રાબેતા મુજબ ચાલ્યાંં હતાં. ઓફિસો પણ રાબેતા મુજબ ખૂલી હતી. પોલીસે ચાંપતો બંદોબસ્ત ગોઠવ્યો હતો.